બજારમાં હવે ફૂલોના શેપની કૅન્ડલ્સ આવી ગઈ છે જે રંગીન વૅક્સને મોલ્ડમાં સેટ કરીને બનાવવામાં આવે છે. આ કૅન્ડલ્સમાં જુદા-જુદા શેપનાં અને ડિઝાઇનનાં ફૂલો મળે છે. પાણીમાં તરતી રાખવામાં આવે ત્યારે એ ખૂબ સુંદર લુક આપે છે. મોટા કાચના વાસણમાં અસલી ફૂલોની પાંખડીઓ સાથે આ ફૂલોના શેપની કૅન્ડલ્સ ખૂબ સુંદર લુક આપે છે. આ કૅન્ડલ્સને કાચના લાંબા ગ્લાસમાં રાખીને દરવાજાની આજુબાજુ પણ રાખી શકાય અથવા નાના-નાના ડેકોરેટિવ બાઉલ્સમાં રાખીને વિન્ડો પાસે રાખી શકાય. આ કૅન્ડલ્સ પણ બજારમાં પાંચથી સાત રૂપિયા પર પીસની કિંમતે મળી રહેશે.